text: Krig mellem en pølsevogn og kommunen
  29 december 2011 kl. 15.19
  En pølsevognsejer i Sønderborg er rasende. Hun mener, at kommunen er i gang med at stjæle hendes livsværk.
  Dorthe Rex har arbejdet hårdt i en halv snes år for at opbygge en pølse- og isforretning op på havnen i Sønderborg.
  Men nu skal den lukke. 
  Kommunen har bedt Dorthe Rex om at fjerne kiosken inden 1. februar, da den ikke passer ind i kommunens nyrenoverede havnefront til 40 millioner kroner. 
  Salget af pølser og is skal i stedet for i offentligt udbud - som kommunen siger, at Dorthe Rex er velkommen til at deltage i på lige fod med alle andre.
  